Jeppe Sebastian Kofod er født 14. marts 1974 i København. Siden 11. marts 1998 har han repræsenteret Bornholm som folketingsmedlem for Socialdemokraterne, og blev i 2013 på Socialdemokraternes kongres valgt til partiets spidskandidat til Europa-Parlamentetsvalget i 2014. Jeppe Kofod opnåede klart det relative bedste valg i 2011 i Danmark i andelen af personlige stemmer. Mere end hver femte bornholmer stemte personligt på ham, og han slog markant profiler som Lars Løkke Rasmussen og Helle Thorning Schmidt. Jeppe Kofod har i en årrække arbejdet med udenrigspolitik, bl.a. som udenrigsordfører for Socialdemokraternes folketingsgruppe. Han har ligeledes været næstformand for Udenrigspolitisk Nævn i perioden 2001-2008. Efter valget i 2011 blev Jeppe Kofod valgt som formand for Det Udenrigspolitiske Nævn. I perioden 2003-2005 var han desuden næstformand for den socialdemokratiske folketingsgruppe. Jeppe Kofod startede sin politiske karriere allerede i elevbevægelsen, da han fra 1990-1992 var bestyrelsesmedlem i Danmarks Elev Organisation, senere i Danske Gymnasieelevers Sammenslutning og medlem af Operation Dagsværks forretningsudvalg.  Han var formand for DSU på Bornholm i perioden 1990-1994, og fra 1996-1998 var han medlem af DSUs forretningsudvalg. Jeppe Kofod er matematisk student fra Bornholms Amtsgymnasium i 1994, er bachelor i Socialvidenskab fra RUC i 2004 og Master of Public Administration fra Harvard University i 2007.  Civil karriere Jeppe Kofod er formand for Campus Bornholms bestyrelse (2010-2018). Næstformand Institut for Flerpartisamarbejde (2010-2014) Harvard University Jeppe Kofod tog orlov fra Folketinget i juli 2006 til juni 2007 for at rejse til USA. Her gennemførte han en Masteruddannelse på The John F. Kennedy School of Government, i Harvard University i Boston. På Harvards Kennedy School gennemførte han bl.a. faget ”International Relations” hos legendariske prof. Joseph Nye og på Harvard Business School “Microeconomics of Competitiveness” hos business-strategen Prof. Michael E. Porter.  Derudover fokuserede han bl.a. på “Human Rights an US Foreign Policy”, ”Advanced Negotiations and Conflict Resolution”, ”Public Narratives”, ”The Ethics and Politics in the Use of Force”, ”US-European Relations”  og skrev en større opgave hos Samatha Power (tidligere USA's FN ambassadør). Desuden var han fast mand på “Danish Dynamite” – et indendørs fodboldhold på Harvard. Han har derudover en bachelorgrad i Socialvidenskab fra RUC (1998-2004) Fulbright Fellow Han er en af de få danske politikere som er Fulbright Fellow (2006/20). Derudover modtog han i 2004 Marshall Memorial Fellowship. Bornholms Gymnasium  Matematisk Student fra 1994 og modtog Major Lundorf Legatet ved translokationen.  Civile jobs Han har tidligere været projektkoordinator i international afdeling på Socialdemokraternes partikontor fra 1995-1998.  Han har været ungdomsskolelærer på Nexø Ungdomsskole 1993-1994 og lærervirkar bl.a. på Svaneke Skole 1995-1996. Derudover han haft sæsonarbejde som tjener og steward på Bornholmstrafikkens færger.  Politisk karriere I 1995 blev Jeppe Kofod Socialdemokratiets folketingskandidat i Bornholms Amtskreds. Han blev valgt ind i Folketinget 11. marts 1998. Ved valget var han ikke spidskandidat for Socialdemokraterne på Bornholm, men sprængte listen og blev valgt ind i Folketinget.  Siden da har han været opstillet som Bornholms spidskandidat til de efterfølgende folketingsvalg i 2001, 2005, 2007 og 2011.  Stemmesluger Jeppe Kofod har ved de seneste folketingsvalg fået Danmarks relative højeste personlige stemmetal i Danmark.  Således stemte godt hver fjerde bornholmer personligt på ham ved valget 15. september 2011 og han slog bl.a. Lars Løkke Rasmussen og Helle Thorning Schmidt markant i antal relative personlige stemmer. Poster i Folketinget Jeppe Kofod har været udenrigsordfører for Socialdemokraterne siden 2001, dog med en kort pause fra marts 2008 til august 2008. Jeppe Kofod var næstformand i Det Udenrigspolitiske Nævn fra 2001-2008. Efter valget i 2011 blev Jeppe Kofod formand for Det Udenrigspolitiske Nævn. Derudover er han medlem af Folketingets Europaudvalg, Udenrigsudvalg, Klima- og Energiudvalg, Udvalget for Landdistrikter og øer samt Næstformand for den danske delegation til NATOs Parlamentariske Forsamling. Han har tidligere bl.a. været næstformand for den socialdemokratiske folketingsgruppe 2003-2005. Og har tidligere været medlem af en række andre udvalg i Folketinget bl.a. forsvarsudvalget, uddannelsesudvalget, kommunaludvalget, erhvervsudvalget, Grønlandsudvalget og Færøudvalget. Elevbevægelsen Jeppe Kofod har en fortid i elevbevægelsen i Danmark. Han var bestyrelsesmedlem i Danmarks Elev Organisation 1990-1992, i Danske Gymnasieelevers Sammenslutning 1992-1994 og forretningsudvalgsmedlem i  Operation Dagsværk 1992-1994. Formand for elevrådet på Bornholms Amtsgymnasium i 1991-1993. Formand for elevrådet på Svaneke skole 1987-1989. Han var formand for DSU på Bornholm fra 1990 til 1994 og medlem af DSUs forretningsudvalg 1996-1998. Særlige interesseområder • Udenrigspolitik, udviklingspolitik, europapolitik og sikkerhedspolitik • Bornholmske forhold  Danske tillidshverv • Formand for Campus Bornholms bestyrelse (2010-2018) • Næstformand for Institut for Flerpartisamarbejde (2010-2014) • Medlem af bestyrelsen for Bornholms Musikhus fra 2009-2014) • Medlem af bestyrelsen for Sct. Ols (privat behandlingssted for stofmisbrugere m.v.) fra 2004 – 2012 Derudover har han bl.a. været medlem af FN-forbundets bestyrelse, UNICEFs bestyrelse og næstformand i Atlantsammenslutningen.  Internationale tillidshverv • Vice-President of AWEPA, European Parliamentarians for Africa fra 2002-2012 • Bestyrelsesmedlem i Det parlamentariske netværk for Verdensbanken (PNoWB) fra 2008-2012 • Næstformand i Atlantsammenslutningen fra april 20092011 • Treasurer for Parlamentarians for Global Action, netværk af over 1.300 valgte parlamentarikere fra mere end 110 lande, 2004-2006  Sexsag I påsken 2008 kom den dengang 34-årige Jeppe Kofod for alvor i medierne, fordi det kom frem, at han om aftenen efter at have holdt et foredrag for Danmarks Socialdemokratiske Ungdom (DSU) havde sex med en 15-årig pige fra DSU. Episoden medførte bl.a., at Jeppe Kofod trak sig fra sine udvalgsposter og sin post som udenrigs­ordfører for Socialdemokraterne. Formanden for DSU, Jacob Bjerregaard, oplyste, at Jeppe Kofod havde forbrudt sig imod DSU's regler, og at han ikke længere var velkommen i DSU.  Oversættelsessag Søren Espersen (DF) havde udtalt, at Barack Obama var "den første neger i USA's præsidentembede". I et tweet fra den 18. maj 2016 havde Kofod tagget USA's daværende præsident, Barack Obama, og oversat ordet neger til "nigger" ("DF Chair of Danish Parliament Foreign Policy Committee calls @BarackObama first nigger President. Scandal!"). Kofod fik "massiv kritik" for dette og undskyldte senere i et andet tweet, hvor han skrev "CORRECTED DK Parliament Foreign Policy Com. Chair call @BarackObama "negro" NOT other N-word."